KOMISSION ASETUS (ETY) N:o 1243/79, annettu 25 päivänä kesäkuuta 1979, tietyistä kolmansista maista peräisin olevien viinialan tuotteiden tuonnin soveltamista koskevista yksityiskohtaisista säännöistä annetun asetuksen (ETY) N:o 1393/76 muuttamisesta viidennen kerran



Virallinen lehti nro L 158 , 26/06/1979 s. 0005 - 0006

Suomenk. erityispainos Alue 3 Nide 11 s. 0017

Kreikank. erityispainos: Luku 03 Nide 25 s. 0161

Ruotsink. erityispainos Alue 3 Nide 11 s. 0017

Espanjank. erityispainos: Luku 03 Nide 16 s. 0151

Portugalink. erityispainos: Luku 03 Nide 16 s. 0151



KOMISSION ASETUS (ETY) N:o 1243/79, annettu 25 päivänä kesäkuuta 1979, tietyistä kolmansista maista peräisin olevien viinialan tuotteiden tuonnin soveltamista koskevista yksityiskohtaisista säännöistä annetun asetuksen (ETY) N:o 1393/76 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisessä maatalouspolitiikassa sovellettavista laskentayksikön arvosta ja valuuttakurssista annetun neuvoston asetuksen N:o 129 (), sellaisena kuin se on viimeksi muutettuna asetuksella (ETY) N:o 2543/73 (), ja erityisesti sen 3 artiklan, ottaa huomioon viinikaupan yhteisestä järjestämisestä 5 päivanä helmikuuta 1979 annetun neuvoston asetuksen (ETY) N:o 337/79 (), ja erityisesti sen 18 artiklan 7 kohdan, ottaa huomioon raha-asiain komitean lausunnon, sekä katsoo, että komission asetuksen (ETY) N:o 1393/76 (), sellaisena kuin se on viimeksi muutettuna asetuksella (ETY) N:o 2819/78 (), 1 a artiklan mukaisesti erityiskurssia sovelletaan väkeviin viineihin, lukuun ottamatta Kyprokselta peräisin olevia ja tuotantomaassaan "Cyprus Sherry" -nimikkeisiä väkeviä viinejä, edellä mainitun 1 a artiklan 3 kohdassa säädetään, että kelluvien valuuttojen erityiskurssi on yhtä suuri kuin kyseisen valuutan vaihtokurssi suhteessa Euroopan laskentayksikköön; Euroopan valuuttajärjestelmän voimaantulosta lähtien ei Euroopan laskentayksikköä ole enää olemassa; se oli muodostettu jäsenvaltioiden valuutoista, joiden enimmäiskurssierotus oli 2,25 %; tämä Ranskan frangilla ja Irlannin punnalla laajennettu valuuttaryhmittymä on yhä olemassa; tähän asti sovellettu järjestelmä voidaan siis säilyttää; on kuitenkin tarpeen mukauttaa kyseisen säännöksen nimiketeksti, edellä mainitun 1 a artiklan mukaisesti asetuksen (ETY) N:o 1393/76 liitteessä III olevat erityiskurssit täytyy mukauttaa kyseisten valuuttojen osalta 1 päivästä heinäkuuta 1979, erityiskurssit on tästä lähtien vahvistettava ECUina; näillä edellytyksillä ja neuvoston asetuksen (ETY) N:o 652/79 () 1 artiklan mukaisesti, vielä laskentayksikköinä (LY) vahvistetut viitehinnat vapaasti rajalla on ennen uusien erityiskurssien soveltamista ilmaistava ECUina 1,208953:n suuruista kerrointa käyttäen, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1393/76 seuraavasti: 1. Korvataan asetuksen (ETY) N:o 1393/76 1 a artiklan 3 kohdan b ja c alakohdassa oleva ilmaisu: "Euroopan laskentayksikköön" ilmaisulla "2 kohdassa tarkoitettujen valuuttojen ryhmään". 2. Korvataan liite III seuraavalla liitteellä: "LIITE III Asetuksen (ETY) N:o 1393/76 1 a artiklassa tarkoitettu erityiskurssi on: a) Belgian frangille ja Luxemburgin frangille: 1 Belgian frangi/Luxemburgin frangi: 0,0253433 ECUa; b) Tanskan kruunulle: 1 Tanskan kruunu: 0,141125 ECUa; c) Saksan markalle: 1 Saksan markka: 0,398305 ECUa; d) Ranskan frangille: 1 Ranskan frangi: 0,172464 ECUa; e) Englannin punnalle: 1 Englannin punta: 1,56859 ECUa; f) Irlannin punnalle: 1 Irlannin punta: 1,50912 ECUa; g) Italian liiralle: 100 Italian liiraa: 0,0894287 ECUa; h) Hollannin guldenille: 1 guldeni: 0,367543 ECUa." 2 artikla Tämä asetus tulee voimaan 1 päivänä heinäkuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1979. Komission puolesta Finn GUNDELACH Varapuheenjohtaja () EYVL N:o 106, 30.10.1962, s. 2553/62 () EYVL N:o L 263, 19.9.1973, s. 1 () EYVL N:o L 54, 5.3.1979, s. 1 () EYVL N:o L 157, 18.6.1976, s. 20 () EYVL N:o L 334, 1.12.1978, s. 58 () EYVL N:o L 84, 4.4.1979, s. 1